[{"text_idx": "#000000", "text": "< Yn o\u0302l i Bywyd Mo\u0302r"}, {"text_idx": "#000001", "text": "Mae sbyngau\u2019n rhan bwysig o\u2019r gymuned ar longddrylliadau gan eu bod yn gallu bod yn niferus iawn. Hefyd mae llawer o rywogaethau ohonynt a gallant ychwanegu at gymhlethdod adeileddol y llongddrylliad. Mae\u2019n anodd adnabod sbyngau o dan y dw\u0302r neu o luniau gan fod y rhywogaeth mor amrywiol, a chan fod eu lliw a\u2019u ffurf yn amrywio cymaint o fewn yr un rhywogaeth. Rhoddwn sylw yma i rai o\u2019r rhywogaethau amlycaf a welsom ar y llongddrylliadau a astudiwyd yn ystod y prosiect."}, {"text_idx": "#000002", "text": "Mae gan y sbwng simnai ymestyniadau unionsyth sy\u2019n codi o waelod sydd dan haen o silt. Mae\u2019n felyn golau i oren o ran lliw, ac mae rhai o\u2019r ymestyniadau\u2019n fwy o faint ac yn terfynu mewn twll mawr, o\u2019r enw osgwlwm, lle mae dw\u0302r yn cael ei daflu allan. Mae\u2019r llun hwn yn dangos y sbwng ar ochr corff yr SS Derbent."}, {"text_idx": "#000003", "text": "Sbwng corniog cnawdog Haliclona oculata\nMae\u2019r sbwng hwn i\u2019w weld ar ffurf peli neu flobiau afreolaidd sy\u2019n sownd wrth adeiladwaith y llongddrylliad. Mae\u2019n felyn ei liw ac mae ganddo dwll mawr (osgwlwm) neu sawl twll weithiau ar yr arwyneb uchaf. Gall oddef amodau siltaidd, fel y mae\u2019r llun o\u2019r sbwng ar y Cartagena yn ei ddangos."}, {"text_idx": "#000004", "text": "Sbwng carpion moron Suberites carnosus\nGall y sbwng hwn fod ar ffurf twmpathau ag osgwla mawr neu ar ffurf daselog sy\u2019n ymdebygu i foron wedi\u2019u carpio. Mae\u2019n ffurfio crawen a all fod yn oren golau neu\u2019n oren llachar o ran lliw. Mae\u2019r llun yn dangos y sbwng ar yr SS Derbent."}]